钦定古今图书集成/明伦汇编/氏族典/第370卷 > 《廖用贤尚友录》 > 阎复
## 钦定古今图书集成/明伦汇编/氏族典/第370卷 > 《廖用贤尚友录》 > 阎复

按《元史阎复传》：“复字子靖，其先平阳和州人。祖衍，仕
金，没王事，父忠，避兵山东之高唐，遂家焉。复性简重，
美丰仪，七岁读书，颖悟绝人。岁己未，掌书记于行台擢御史掾。至元八年，用王磐荐，为翰林应奉，以才选
充会同馆副使。十二年，升翰林修撰。十四年，出佥河
北河南道提刑按察司事。十六年，入为翰林直学士。”
十九年，升侍讲学士。明年，改集贤侍讲学士。二十三
年，升翰林学士，命为浙西道肃政廉访使。先是，奸臣
桑哥当国，尝有旨命翰林撰《桑哥辅政碑》。桑哥败，复
坐是免官。成宗即位，除集贤学士。大德元年，迁翰林
学士。四年，拜翰林学士承旨。武宗践祚，复首陈三事，
言皆剀切。未几，进阶荣禄大夫。上疏乞“骸骨。”诏从其
请。皇庆元年，卒。谥“文康。”